***TÁPIÓGYÖRGYE KÖZSÉG POLGÁRMESETRÉTŐL***

***E l ő t e r j e s z t é s***

***Tápiógyörgye Községi Önkormányzat***

***Képviselő-Testület Pénzügyi és Ellenőrző Bizottságának***

*2015. március 02-án tartandó* ***nyílt*** *ülésére*

***3. Napirendi pont:***

***Tárgy:*** *Előterjesztés a civil szervezetek támogatására*

*Előterjesztő: Varró István polgármester*

*Készítette: Varró István polgármester*

*Mellékletek száma: 1 db*

*Tárgyalta: Pénzügyi és Ellenőrző Bizottság*

*Az előterjesztés elfogadásához* ***egy szavazás*** *szükséges:*

1. *A határozathoz* ***névszerinti minősített többségi*** *szavazás*

*szükséges.*

***Tisztelt Képviselőtestület!***

A községi önkormányzat képviselő-testülete 2015. február 09. napján megtartott ülésén elfogadta a település 2015 évi költségvetését.

A jelenleg hatályos a helyi önszerveződő közösségek pénzügyi támogatásának rendjéről szóló 1/2010.(I.20.) rendelet 4.§ alapján:

Az önszerveződő közösségek pénzügyi támogatás (a továbbiakban: pénzügyi támogatás) igénybevétele iránti kérelmet írásban, az 1-5.sz.mellékletek szerint a Polgármesteri Hivatalba kell benyújtani a tárgyévi költségvetésről szóló rendelet kihirdetését követő harminc (30) napon belül, melyhez csatolni kell a (2) bekezdésben felsorolt dokumentumokat.

* 1. az önszerveződő közösség bíróság általi bejegyzéséről szóló végzést;
	2. az önszerveződő közösség alapszabályát vagy működésének egyéb alapdokumentumát;
	3. az önszerveződő közösség előző évi tevékenységéről szóló tájékoztatót, különös tekintettel a végzett feladatokra, elért eredményekre;
	4. az önszerveződő közösség közgyűléséről vagy döntéshozó szerve üléséről készült azon jegyzőkönyvet vagy határozati kivonatot, mely a támogatási összeggel megvalósítani kívánt célt tartalmazza.
	5. a pályázó számlavezető pénzintézetének megnevezését és a pályázó számlaszámának megjelölését, ahová a támogatás összege átutalható,
	6. nyilatkozat közzététellel kapcsolatban.

Amennyiben az önszerveződő közösség korábban már részesült támogatásban és benyújtásra kerültek a (2) bekezdésben felsorolt dokumentumok, újbóli benyújtása mellőzhető abban az esetben, ha az előző támogatás óta eltelt időszakban e dokumentumok tartalmát illető változás nem történt.

Nem részesíthető pénzügyi támogatásban az az önszerveződő közösség

* 1. amely az előző évben kapott pénzügyi támogatással nem, vagy nem megfelelően szá­molt el;
	2. az előző évben kapott támogatást – képviselő-testületi döntés nélkül - a támogatási megállapodásban jóváhagyott céltól eltérően használta fel*.*
	3. amely igényében megtévesztő vagy valótlan adatot szolgáltatott,

Kérem, mindezek figyelembe vételével döntsenek a támogatásokról.

Tápiógyörgye, 2015. február 24.

Varró István

polgármester